เรื่องร้องเรียน (ถนน) วันที่ 2022-07-08 03:35:26 — แขวงดินแดง เขตดินแดง กรุงเทพมหานคร
ต้องการร้องเรียนและขอให้ตรวจสอบการเบิกจ่ายค่าเวรคืนที่ดินเพื่อทำถนนพรานนกตัดใหม่ (ทางหลวงท้องถิ่นสายเชื่อมระหว่างถนนจรัญสนิทวงศ์กับถนนพุทธมณฑลสาย4) ให้หน่อยค่ะ ที่บ้านเป็นเจ้าของที่ดินที่ทางกทม.ขอเวรคืนทำถนนเส้นนี้

เนื่องจากได้ไปโอนที่ดินเวรคืนให้กับทางกทม.ที่สำนักงานที่ดินบางกอกน้อยตั้งแต่วันที่ 10 มิถุนายน 2565 โดยทางเจ้าหน้าที่กทม.แจ้งว่าจะได้รับเช็คประมาณ 2 อาทิตย์หลังจากโอนที่ดิน 

วันนี้ (8 กรกฏาคม 2565 / ผ่านมา 1 เดือนหลังโอน) ได้ทำการโทรไปสอบถามเจ้าหน้าที่อีกครั้งเรื่องรับเช็คเพราะยังไม่ได้รับการติดต่อเข้ามา เจ้าหน้าที่แจ้งว่ามีการปรับเปลี่ยนขั้นตอนการเบิกจ่ายและไม่สามารถบอกได้ว่าจะนานแค่ไหน อาจจะประมาณอีกเดือนครึ่งหลังจากนี้ แต่ก็ไม่รู้ว่าภายในจะเบิกจ่ายอนุมัติเมื่อไหร่

ธรรมดาเมื่อมีการโอนที่ดินก็ควรจะได้รับเช็คค่าที่ดินเลยหรือต้องตั้งเบิกพร้อมจ่าย กลายเป็นว่าทางกทม.ได้โฉนดพร้อมกรรมสิทธิ์ที่ดินใปใช้ฟรีๆโดยที่ทางเจ้าของที่ดินเดิมยังไม่ได้รับค่าตอบแทนและไม่รู้ต้องรอไปอีกนานแค่ไหน ถ้าไม่โทรไปถามก็เงียบไป คิดว่าขั้นตอนการทำงานแบบนี้ไม่ถูกต้องและไม่เป็นธรรมกับเจ้าของที่ดิน

รบกวนช่วยตรวจสอบให้ด้วยค่ะ หน่วยงานรับผิดชอบคือสำนักงานจัดการกรรมสิทธิ์ สำนักการโยธา

ถ้าต้องการรายละเอียดเพิ่มเติมสามารถสอบถามเข้ามาได้นะคะ เนื่องจากเป็นข้อมูลส่วนบุคคลเลยไม่สะดวกทิ้งข้อมูลไว้ในไลน์

ขอบคุณมากค่ะ